**Patul lui Procust**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În mica mea mansardă când veneai

te-ntâmpina acelși pat îngust

și ore-n șir parcă pluteai prin rai

gustând păcate-n patul lui Procust.

Deasupra se găsea un raft de cărți,

se răsturnau când ne iubeam barbar

călătorind prin locuri fără hărți

conduși prin pat de un destin bizar.

Sub geamu-ngust era un telefon

și uneori parcă râdea de noi,

sunând hodorogit și monoton

când ne vedea îmbrățișați și goi.

Ca să mai treacă timpul fără rost,

se prăbușea chiar raftul uneori,

iar cărțile se desfăceau anost

pe trupurile-ncinse de fiori.

Și ajungeau cu zgomot pe podea,

găsind întotdeauna timpul just,

când apogeul din eter venea

să se producă-n patul lui Procust.